**IZPOLNJEVANJE VPISNEGA LISTA V ELEKTRONSKI OBLIKI (E - VPIS)**

E-vpisni list je študentom prve in druge stopnje dostopen v sistemu AIPS, ki se uporablja ob elektronski prijavi ter odjavi na izpite (https://aips.um.si/).

Po prijavi v sistem AIPS, izberete rubriko E-VPIS in sledite navodilom na zaslonu.

Navodila za izpolnjevanje vpisnega lista v elektronski obliki, objavljena v sistemu AIPS, so enotna za vse članice Univerze v Mariboru, zato vas vljudno prosimo, da upoštevate naslednje:

1. E-vpisni list lahko vidijo in izpolnijo tisti študenti, ki imajo zbranih dovolj ECTS točk, ki so določene za napredovanje (imajo izpolnjene vse [*Pogoje za napredovanje v višji letnik (2015/2016 v 2016/2017)*](http://fkbv.um.si/images/POGOJI_ZA_NAPREDOVANJE_2015-16_v_2016-17.pdf)), skladno z akreditiranim študijskim programom). V kolikor imate opravljene vse izpite, ki so pogoj za napredovanje, vpisnega lista pa ne vidite in ga ne morete izpolniti, pokličite v Referat za študentske zadeve FKBV UM v času uradnih ur (preverili bomo ali imate v sistemu AIPS vse izpite zavedene).
2. E-vpisni list izpolnijo tudi študenti, ki se vpisujejo v absolventski staž.
3. Izpolnite študentske ankete.
4. Preverite zapisane podatke na vpisnem listu in jih popravite oz. dopolnite.
5. Po vnosu podatkov vpisni list potrdite, natisnite, vpišite datum in se podpišite ter prinesite na vpis.
6. Za študente, ki bodo oddali prošnje za ponovni vpis oz. izjemni vpis v višji letnik bo e-vpis možen šele po obravnavi in pozitivni rešitvi prošnje na Komisiji za študijske zadeve. Spremljate obvestila na oglasni deski FKBV UM.
7. Z izpolnitvijo E-vpisnega lista in potrditve predmetnika še ne boste vpisani v višji letnik!
8. Za dokončanje vpisa morate skladno z Navodili za vpis v višji letnik, ponavljanje letnika in vpis v absolventski staž za študijsko leto 2016/2017 poslati ali oddati dokumentacijo v Referat za štud. zadeve FKBV.
9. Vsi vpisi se zaključijo šele s potrditvijo v sistemu AIPS s strani v Referata za študentske zadeve FKBV UM po prejemu poslane ali oddane dokumentacije za vpis. *(Ali je vaš vpis že zaključen, si lahko preverite v vaši spletni aplikaciji AIPS / E-INDEKS / PODATKI O VPISIH)*

Opozarjamo vas, da se morajo VSI VPISI ZAKLJUČITI IN POTRDITI v Referatu za študentske zadeve FKBV UM najkasneje 30.9.2015 in da je **rok za oddajo dokumentacije 26.9.2016**!

Referat za študentske zadeve FKBV UM